Ulac axeddim yessemres umdan di tudert-is ur d-yemlal ara uguren, ula d nukkenti nemmuger-d kra deg-sen di tsastant i nexdem :  Ugur amezwaru nufa-t-id deg usekles aṭas seg-sen ur qbilen ara, tuget-nsen d tilawin tkukrunt dɣa yessefk fella-nneɣ ad naru ak ayen i d-qqaren ;  Ugur wis sin mi ara s-nini i yimsulɣa fket-aɣ-d ismawen-nwen aṭas i d-yennan arumt kan isem mebla aɣara. Yella daɣen anda ttagin ad fken isem ;  Ugur aneggaru yella-d di tira n wammud i d-nekles nufa-d d akken xedmen aṭas n wallus, anect-a yesruḥ-aɣ aṭas n lweqt.